
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης στην περιοχή τον ακρωτηρίου 
Αγ. Τριάδος Πάχης Μεγάρων για τις ανάγκες του έργου του Φυ¬ 


σικού Αερίου. .... 1 

Ανάκληση της αριθ. ΔΙΜ Φ8.1/6956/14357/19.12.84 συντελε¬ 
σθείσης αναγκαστικής απαλλοτριώσεως. 2 


Σύσταση δουλείας με αναγκαστική απαλλοτρίωση σε έκταση που 
βρίσκεται στην περιοχή του Νομού Ημαθίας, για την εγκατά¬ 
σταση διέλευση υπογείου αγωγού μεταφοράς και διοχέτευσης 
φυσικού αερίου υπέρ του Δημοσίου και με δαπάνη της Δημόσιας 
Επιχ/σης Αερίου, (ΔΕΠΑ) ΑΕ.. 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου κτιρίου που 
βρίσκεται εντός του ρυμοτομικού σχεδίου του δήμου Θεσσαλονί¬ 


κης (ν. Θεσσαλονίκης). ... 4 

ΑΠΟΦΑΣΕΙΣ 

Έγκριση γενικού πολεοδομικού σχεδίου του οικισμού Κρεμαστή της 

κοινότητας Κρεμαστής (Ν. Δωδ/σου). 5 

Τροποποίηση της 78190/5869/89 απόφασης «Αναστολή οικοδο¬ 
μικών εργασιών και χορήγησης οικοδομικών αδειών στην πε- 
ριοχή του Πόρτο - Ράφτη του δήμου Μαρκόπουλου Μεσόγειας 

(Ν. Αττικής)» (Δ’ 719). 6 

Αναστολή οικοδομικών εργασιών στο Ο.Τ. 84 του δήμου Κηφισιάς 
και έκδοσης οικοδομικών αδειών και εκτέλεσης οικοδομικών ερ¬ 
γασιών στα οικόπεδα που έχουν πρόσωπο στη Λεωφόρο Κηφι¬ 
σιάς που βρίσκεται εντός του παραδοσιακού τμήματος του δήμου 
Κηφισιάς. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1018200/1288/Α0010 (1) 

Αναγκαστική απαλλοτρίωση έκτασης στην περιοχή του ακρωτηρίου 
Αγ. Τριάδος Πάχης Μεγάρων για τις ανάγκες του έργου του Φυσι¬ 
κού Αερίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών απαλλο¬ 


τριώσεων», σε συνδυασμό με τις διατάξεις του Β. Δ/τος 139/71 «περί 
της αρμοδιότητος των νομαρχών προς κήρυξιν αναγκαστικών τινων 
απαλλοτριώσεων». 

2. Τις διατάξεις του άρθρου 1 του Ν. 367/76 «περί αναγκαστικής 
απαλλοτριώσεως ακινήτων προς τον σκοπόν ανευρέσεως, εκμεταλλεύ- 
σεως, μεταφοράς και αποθηκεύσεως υδρογονανθράκων και συμπληρώ- 
σεως διατάξεων τινων του Μεταλλευτικού Κώδικος», όπως συμπληρώ¬ 
θηκε με το άρθρο έβδομο του Ν. 1769/88. 

3. Τις αποφάσεις του Διοικητικού Συμβουλίου της Δημόσιας Επιχεί¬ 
ρησης Αερίου (ΔΕΠΑ) Α.Ε. με αριθ. 47/17.7.89 και 59/28.9.89, κα¬ 
θώς και το έγγραφό της με αριθ. πρωτ. 1832/1.2.90, αποφασίζουμε: 

Κηρύσσουμε την αναγκαστική απαλλοτρίωση λόγω δημόσιας ωφέ¬ 
λειας και ειδικότερα για τις ανάγκες του έργου του Φυσικού Αερίου (εξυ¬ 
πηρέτηση του σταθμού παραλαβής και αποθήκευσης υγροποιημένου 
φυσικού αερίου της νησίδας Ρεβυθούσας με την κατασκευή μετρητικού 
σταθμού των ποσοτήτων φυσικού αερίου που θα παραλαμβάνονται, 
εγκατάσταση ξεστροπαγίδων και κατασκευή μικρής αποβάθρας), έκτα¬ 
σης συνολικού εμβαδού 25.949 Μ 2 που βρίσκεται στην περιοχή του 
ακρωτηρίου Αγ. Τριάδος Πάχης Μεγάρων του Νομού Αττικής και φαί¬ 
νεται με τους αριθμούς 1, 2, 3, 4, 5, 6, 7, 8, 9, 10, 11, 12, 13, 14, 
15, 16, 17, 18, 19, 20, 21, 1 στο με αριθ. σχεδίου 01^0 Νο 5101- 
10-416-01-01-01/8.3.1988 και κλίμακα 1:500 κτηματολογικό 
διάγραμμα του Διπλωμ. Αγρ. Τοπογρ. Μηχανικού Ιωάννη Καρβούνη 
και στον αντίστοιχο από 8.3.88 κτηματολογικό πίνακα του ίδιου μηχα¬ 
νικού, τα οποία έχουν θεωρηθεί από την αρμόδια Διευθύντρια του 
Υπουργείου Βιομηχανίας, Ενέργειας και Τεχνολογίας Τερέζα Φωκια- 
νού στις 2.2.90. < 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Σπυρίδων Γ εωργ. Σχινός, 2) Κων/νος Μιχ. Λεμός κ.λπ. 

Η απαλλοτρίωση κηρύσσεται υπέρ και με δαπάνη της Δημόσιας Επι¬ 
χείρησης Αερίου (ΔΕΠΑ) Α.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1990 

οι ΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ 

ΟΙΚΟΝΟΜΙΚΟΝ ΚΑΙ ΤΕΧΝΟΛΟΓΙΑΣ 

Γ. ΑΓΑΠΗΤΟΣ ΠΑΥΛΟΣ ΣΑΚΕΛΛΑΡΙΔΗΣ 

: -♦- 

Αριθ. Δ8/Φ8.1/1655 (2) 

Ανάκληση της αριθ. ΔΙΜ Φ8.1/6956/14357/19.12.84 συντελεσθεί¬ 
σης αναγκαστικής απαλλοτριώσεως. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 180/74 «περί ρυθμίσεως θεμάτων ανακυπτόντων κατά 
την εφαρμογή του Μεταλλευτικού Κώδικος λόγω καταργήσεως των 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Περιφερειακών Διοικήσεων» (ΦΕΚ 347/Α/20.11.74). 

β) Του Ν. 1558/85 «Κυβέρνηση και Κυβερνητικά Όργανα» (ΦΕΚ 
137/Α/26.7.85). 

γ) Του Π.Δ. 437/85 «Καθορισμός και ανακατανομή των αρμοδιο¬ 
τήτων των Υπουργείων» (ΦΕΚ 157/Α/19.9.85). 

δ) Των άρθρων 128 έως και 133 του Ν.Δ. 210/73 «περί Μεταλλευ¬ 
τικού Κωδικός» (ΦΕΚ 277/Α/5.10.73). 

ε) Του Ν.Δ. 797/71 «περί αναγκαστικών απαλλοτριώσεων» (ΦΕΚ 
1/Α/1.1.71) και ειδικότερα του άρθρου 12 παράγραφοι 2 και 3, όπως 
αυτές αντικαταστάθηκαν από τα άρθρα 1 και 2 του Ν.Δ. 395/74 (ΦΕΚ 
110/Α/24.4.74) καθώς και την παρ. 4 του άρθρου αυτού, στο οποίο 
ρητά παραπέμπει το άρθρο 138 του προμνησθέντος Ν.Δ. 73 «Περί Με¬ 
ταλλευτικού Κώδικος». 

στ) Του Π.Δ. 381/39 «Οργανισμός του Υπουργείου Βιομηχανίας 
Ενέργειας και Τεχνολογίας» (ΦΕΚ 168/Α/16.6.89). 

2. Την αριθ. πρωτ. ΔΙΜ/Φ8.1/6956/14357/677/19.12.84 
απόφασή μας περί κηρύξεως αναγκαστικής απαλλοτριώσεως υπέρ και 
με δαπάνες της ΑΕΕΧΠ & ΛΙΠΑΣΜΑΤΩΝ (ΦΕΚ 2/Δ/9.1.85) αγρο¬ 
τικής έκτασης εμβαδού 438.002,75 μ 2 , η οποία αναγκαιούσε στην αι¬ 
τούσα, για τη δημιουργία λίμνης (τέλματος) απόθεσης των βιομηχανι¬ 
κών αποβλήτων του εργοστασίου της κατεργασίας προς εμπλουτισμό 
με τη μέθοδο επιπλεύσεως μεικτών θειούχων μεταλλευμάτων του με¬ 
ταλλείων Ολυμπιάδας Ο.Π. 14 Ν. Χαλκιδικής. 

3. Την από 24.11.87 γνωστοποίηση του πληρεξουσίου Δικ. Βασ. 

: Γεωργούλα σ’ όλους τους ενδιαφερομένους που έχουν ή αξιώνουν δικαι¬ 
ώματα στην απαλλοτριωθείσα αγροτική έκταση των 438.002,75 μ , 
ότι για την συντέλεση της εν λόγω αναγκαστικής απαλλοτριώσεως πα¬ 
ρακατατέθηκε από την «ΑΕΕΧΠ & ΛΙΠΑΣΜΑΤΩΝ» στο Ταμείο Πα- 

| ρακαταθηκών και Δανείων (Γραφείο Αρναίας) η σχετική αποζημίωση 
των εξήντα έξι εκατομμυρίων εξακοσίων πενήντα εννέα χιλιάδων διακο- 
σίων τριάντα δραχμών (66.659.230 δρχ.) εκδοθέντος του αριθ. 6654/ 
24.11.87 Γραμματίου συστάσεως παρακαταθήκης του ως άνω Γρα¬ 
φείου και δημοσιευθέντος στο (ΦΕΚ 2/Δ/9.11.85). 

4. Την από 22.9.89 αίτηση της «ΑΕΕΧΠ.& ΛΙΠΑΣΜΑΤΩΝ» για 
ανάκληση της ανωτέρω αριθ. πρωτ. ΔΙΜ/Φ8.1/6956/143 57/672/ 
19.12.84 απόφασής μας περί κηρύξεως αναγκαστικής απαλλοτριώ-. 
σεως, καθόσον η απαλλοτριωθείσα έκταση δεν της είναι πλέον αναγκαία 
για την εκπλήρωση του σκοπού, για τον οποίο κηρύχθηκε, λόγω της 
νέας μεθόδου εκμειαλλεύσεως με λιθογομωση, η οποία έχει σαν αποτέ¬ 
λεσμα την σημαντική μείωση των στερεών απορριμμάτων, αλλά και 
ούτε μπορεί η απαλλοτριωθείσα έκταση να χρησιμοποιηθεί για εκπλή¬ 
ρωση άλλου σκοπού δημόσιας ωφελείας. 

! 5. Το αριθ. πρωτ. ΔΙΜ/Φ8.1/11068/7.11.89 έγγραφός μας προς 

! την κοινότητα Βαρβάρας, με τον συναποσταλέντα κτημ. πίνακα για 
' ανάρτηση στο Κοινοτικό Κατάστημα και γνωστοποίηση σε μας για την 
επιθυμία ή όχι των ιδιοκτητών των απαλλοτριωθεισών αγροτ. εκτά¬ 
σεων περί ανακλήσεως της απαλλοτριώσεως αυτών. 

6. Το αριθ. πρωτ. 6/3.1.90 απαντητικό έγγραφο της κοινότητας 
Βαρβάρας, με το οποίο μας γνωστοποιεί την επιθυμία όλων των ιδιο¬ 
κτητών των απαλλοτριωθέντων αγροτεμαχίων με τις υπογραφές αυτών 
(θεωρημένες για το γνήσιο αυτών από τον Πρόεδρο Κοινότητας Βαρβά¬ 
ρας) για ανάκληση της εν λόγω απαλλοτριώσεως. 

7. Την με αριθ. πρωτ. 1245/21.2.90 βεβαίωση.του Γραφείου Πα- 
' ρακαταθηκών και Δανείων Αρναίας, η οποία αναφέρει ότι μέχρι σήμερα 
δεν εισπράχθηκε από κανένα το παρακατατεθέν ποσόν της προαναφερ- 
1 θείσης αποζημιώσεως και 

' 8. Όλα τα στοιχεία του σχετικού φακέλλου, αποφασίζουμε: 

1. Ανακαλούμε την αριθ. πρωτ. ΔΙΜ/Φ8.1/6956/14357/677/ 
19.12.84 απόφασή μας, με την οποία έχει συντελεσθεί αναγκαστική 
απαλλοτρίωση υπέρ και με δαπάνες της «ΑΕΕΧΠ & ΛΙΠΑΣΜΑΤΩΝ» 
αγροτικής έκτασης συνολικού εμβαδού 438.002,75 μ., ευρισκόμενης 
στην Κοινότητα Βαρβάρας Ν. Χαλκιδικής για τις ανάγκες εκμεταλλεύ- 
σεως του μεταλλείου της Ο.Π. 14, ήτοι για τη δημιουργία λίμνης (τέλ¬ 
ματος) απόθεσης των βιομηχανικών αποβλήτων του εργοστασίου της 
κατεργασίας, προς εμπλουτισμό με τη μέθοδο επιπλεύσεως μεικτών 
θειούχων μεταλλευμάτων, καθόσον η απαλλοτριωθείσα ως άνω έκταση 
1 δεν είναι πλέον αναγκαία για την αιτούσα προς εκπλήρωση του σκοπού 
της απαλλοτριώσεως λόγω της νέας μεθόδου εκμεταλλεύσεως δια λιθο- 
γομώσεως, η οποία είχε σαν αποτέλεσμα την σημαντική μείωση των 
στερεών απορριμμάτων, αλλ’ ούτε και μπορεί να χρησιμοποιηθεί αυτή 
για εκπλήρωση άλλου σκοπού δημόσιας ωφέλειας, ως ειδικότερα άλλω¬ 
στε οι λόγοι της ανακλήσεως αναφέρονται στην από 22.9.89 αίτηση 
περί ανακλήσεως της συντελεσμένης αναγκαστικής απαλλοτρίωσης της 


«ΑΕΕΧΠ & ΛΙΠΑΣΜΑΤΩΝ». 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Μαρτίου 1990 

Ο ΥΠΟΥΡΓΟΣ 

ΠΑΥΛΟΣ ΣΑΚΕΛΛΑΡΙΔΗΣ 
-♦- 

Αριθ. 1021783/1549/0010 (3) 

Σύσταση δουλείας με αναγκαστική απαλλοτρίωση σε έκταση που βρί¬ 
σκεται στην περιοχή του Νομού Ημαθίας, για την εγκατάσταση διέ¬ 
λευση υπογείου αγωγού μεταφοράς και διοχέτευσης φυσικού αερίου 
υπέρ του Δημοσίου και με δαπάνη της Δημόσιας Επιχ/σης Αερίου, 
(ΔΕΠΑ) ΑΕ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του ΝΔ 797/1971 «περί αναγκαστικών απαλλοτρι¬ 
ώσεων, σε συνδυασμό με τις διατάξεις του Β.Δ. 139/1971 «περί της 
αρμοδιότητος των Νομαρχών προς κήρυξιν αναγκαστικών τινων απαλ¬ 
λοτριώσεων». 

2. Τις διατάξεις του άρθρου 1 του Ν. 367/1976 περί αναγκαστικής 
απαλλοτρίωσης υπέρ του Δημοσίου ή της Δημοσίας Επιχ/σης Πετρε¬ 
λαίου (ΔΕΠ) ΑΕ, όπως συμπληρώθηκε με το άρθρο έβδομο του Ν. 
1769/1988. 

3. Τις αριθ. 59/28.9.1989 και 77/31.1.1990 αποφάσεις του Διοι¬ 
κητικού Συμβουλίου της Δημόσιας Επιχ/σης Αερίου (ΔΕΠΑ) ΑΕ κα¬ 
θώς και το έγγραφο της 1857/7.2.90, αποφασίζουμε: 

Συνιστούμε με αναγκαστική απαλλοτρίωση, λόγω δημόσιας ωφέ¬ 
λειας, πραγματική δουλεία ανοχής και παράλειψης και ιδίως διέλευσης 
για την εγκατάσταση - διέλευση αγωγού μεταφοράς και διοχέτευσης 
φυσικού αερίου, σε έκταση συνολικού εμβαδού 226.348 μ2, η οποία ι 
βρίσκεται στην περιοχή του Νομού Ημαθίας από τη θέση Αλιάκμωνάς 
ποταμός της Κοινότητας Πλατάνου έως τη θέση Λουδίας ποταμός της 
Κοινότητας Τρικάλων και φαίνεται στο με κλίμακα 1:1000 από 
31.7.1989 κτηματολογικό διάγραμμα (φύλλα 10) και στον αντίστοιχο 
κτηματολογικό πίνακα (φύλλα 19), που έχουν συνταχθεί από τον Αγρο¬ 
νόμο Τοπογράφο - Μηχανικό Ιωάννη Καρβούνη και έχουν θεωρηθεί 
από τη Διευθύντρια Πετρελαϊκής Πολιτικής του Υπουργείου Βιομηχα¬ 
νίας, Ενέργειας και Τεχνολογίας Τερέζα Φωκιανού στις 6.2.1990. 

Το περιεχόμενο της δουλείας που συνιστάται στην παραπάνω έκταση, 
συνίσταται στα εξής: 

α) Στο δικαίωμα τοποθέτησης και αντικατάστασης υπογείου σωλη- 
ναγωγού μεταφοράς φυσικού αερίου, οποιασδηποτε διαμέτρου και τύ¬ 
που καθώς και καλωδίων και συναφών εξαρτημάτων για την λειτουρ¬ 
γία και τον έλεγχο του αγωγού. 

β) Στο δικαίωμα εισόδου και εξόδου προσώπων, υλικών και μηχανη¬ 
μάτων και στη δημιουργία προσωρινών εγκαταστάσεων προς εξυπηρέ¬ 
τηση των συνεργείων και αποκλειστικής τους χρήσης από τη ΔΕΠΑ και 
τα συνεργεία των εργολάβων της κατά τη διάρκεια εγκατάστασης του 
αγωγού. 

γ) Στο δικαίωμα εισόδου του προσωπικού της Δημόσιας Επιχ/σης 
Αερίου (ΔΕΠΑ) ΑΕ ή των προσώπων που ορίζονται απ’ αυτή και των 
απαραίτητων συνεργείων για την τοποθέτηση κάθε είδους εργαλείων 
που απαιτούνται για την εκτέλεση του έργου του αγωγού, την επισκευή 
και συντήρηση του, καθώς και στο δικαίωμα της τοποθέτησης στοι¬ 
χείων επιφανειακής σήμανσης και στοιχείων τεχνικού ελέγχου στον 
άξονα του αγωγού. 

δ) Απαγορεύεται η ανέγερση στη δουλεύουσα έκταση οποιουδήποτε 
κτήσματος, η κατασκευή κάθε είδους υπογείων εγκαταστάσεων, η το¬ 
ποθέτηση παράλληλα ή κάθετα κάθε είδους σωληνώσεων, η ανόρυξη 
φρεάτων ή τάφρων, η δημιουργία νέων αγροτικών ιδιωτικών οδών, η 
καλλιέργεια φυτών των οποίων το ριζικό σύστημα εισχωρεί σε βάθος 
μεγαλύτερο των 0,60 μ., καθώς και η αλλοίωση της μορφολογίας της 
επιφάνειας του εδάφους με οποιοδήποτε τρόπο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Δημήτριος Παλουκίδης, 2) Σωτήριος Θωμέσαινας κ.λπ. 

Η απαλλοτρίωση κηρύσσεται υπέρ του Δημοσίου και με δαπάπνη της- 
ΑΕ «ΔΗΜΟΣΙΑ ΕΠΙΧ/ΣΗ ΑΕΡΙΟΥ». 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Μαρτίου 1990 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

Γ, ΑΓΑΠΗΤΟΣ ΠΑΥΛΟΣ ΣΑΚΕΛΛΑΡΙΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Έγκριση μεταφοράς συντελεστή δόμησης διατηρητέου κτιρίου που βρί¬ 
σκεται εντός του ρυμοτομικού σχεδίου του δήμου Θεσσαλονίκης (ν. 

Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ’ 592). 

3. Τις διατάξεις του προεδρικού διατάγματος 510/1979 «Περί ρυθ- 
μίσεως θεμάτων μεταφοράς συντελεστού δομήσεως κατά το ν. 880/ 
1979» (Α’ 154) όπως τροποποιήθηκε με το υπ’ αριθ. 357/1987 π. δ/ 
γμα (Α’ 163). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 εδ. ιδ του ν. 1558/1985 «Κυ¬ 
βέρνηση και Κυβερνητικά Όργανα» (Α’ 137). 

6. Την υπ’ αριθ. 11705/22.8.1989 πράξη συνέναισης των Ευτέρ¬ 
πης χήρας Αγγέλου Γκόλτσου και Κωνσταντίνου Αγγ. Γκόλτσου και 
την υπ’ αριθ. 12892/5.10.1989 πράξη συνέναισης των Ιωάννη Ιωαν. 
Τσακότα και της Δάφνης συζύγου Ιωάννη Τσακότα, αποκλειστικών κυ¬ 
ρίων του παρακάτω περιγραφομένου ακινήτου. 

7. Την υπ’ αριθ. 275/1989 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την υπ’ αριθ. 59030/2.Γ1.1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης. 

9. Το υπ’ αριθ. ΔΠ/ΕΑ/35003/3289/1988 έγγραφο της Διεύθυν¬ 


σης Πολεοδομίας Θεσσαλονίκης. Με πρόταση του Υπουργού Περιβάλ¬ 
λοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται επί της οδού Ικτίνου 16 του ρυμοτομικού 
σχεδίου του δήμου Θεσσαλονίκης και έχει χαρακτηρισθεί ως διατηρητέο 
με την υπ’ αριθ. 66/21.1.1987 απόφαση του Υπουργού Βόρειας Ελλά¬ 
δας (Δ’ 51) του οποίου την κυριότητα έχουν οι Κωνσταντίνος Αγγ. 
Γκόλτσος, Ευτέρπη σύζυγος Αγγέλου Γκόλτσου, Ιωάννης Ιωάννου 
Τσακότας και Δάφνη σύζυγος Ιωάννου Τσακότα, όπως το βαρυνόμενο 
ακίνητο φαίνεται με στοιχεία ΑΒΓΔΑ στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 21578/1990 
και που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 261,10 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,8. 

δ) Δομήσιμες επιφάνειες που αντιστοιχούν σ’ αυτό είναι: 261,10 X 
4,8 = 1253,28 τ.μ. 

ε) Δομημένη επιφάνεια: 852,20 τ.μ. 

στ) Μεταφερόμενη δομήσιμη επιφάνεια: 401,08 τ.μ. ήτοι 4,19 από 
ισόγειο και 396,89 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστού δόμησης στο 
όνομα Κωνσταντίνου Αγγ. Γκόλτσου (κυρίου του δικαιώματος υψούν) 
και Ευτέρπης συζύγου Αγγέλου Γκόλτσου εχούσης την επικαρπία, για 
εμβαδόν 401,08 τ.μ. (4,19 τ.μ. από ισόγειο και 396,89 τ.μ. από ορό¬ 
φους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Μαρτίου 1990 α 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΚΟΣΤΑΣ I. ΛΙΑΣΚΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

22556/912 (5) 

Έγκριση γενικού πολεοδομικού σχεδίου του οικισμού Κρεμαστή της 
' κοινότητας Κρεμαστής (Μ. Δωδ/σου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του ν. 1337/83 «Επέκταση πολεοδο- 
μικών σχεδίων, οικιστική ανάπτυξη και σχετικές ρυθμίσεις» (Α’ 33). 

2. Τις διατάξεις του άρθρου 23 παρ. 1 εδ. ιδ του ν. 1558/85 «Κυ¬ 
βέρνηση και Κυβερνητικά Όργανα» (Α' 137). 

3. Τις διατάξεις της παρ. 1 του άρθρου 19 του ν. 1849/1989 «Επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής Κατοικίας και άλλες διατάξεις».. 

4. Την υπ’ αριθ. Γ4δ/15883/1903/8.2.89 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων {Β' 142). 

5. Την υπ’ αριθ. 54866/3655/29.7.1989 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του Γενικού Πολεοδομικού Σχεδίου των Κοινοτήτων 
Κρεμαστής - Παραδείσου νήσου Ρόδου Ν. Δωδ/νήσου (Δ' 521). 

6. Τα υπ’ αριθ. ΧΟΠ/ΕΠΑ 49/18.3.1988, 249/13.9.1988 και 
114/23.8.1989 έγγραφα του ΤΠ και ΠΕ Νομαρχίας Δωδ/νήσου. 

7. Τις υπ’ αριθ. 134/1987, 75/1988 και 88/1988 γνωμοδοτή¬ 
σεις του Κοινοτικού Συμβουλίου Κρεμαστής Ν. Δωδ/σου. 

8. Το υπ’ αριθ. Γ5/32663/302/24.10.1988 έγγραφο του Υπουρ¬ 
γείου Μεταφορών και Επικοινωνιών υπηρεσία Πολιτικής Αεροπο¬ 
ρίας. 

9. Το υπ’ αριθ. 41636/2966/8.6.1988 έγγραφο της Δ/νσης Χω¬ 
ροταξίας του Υπουργείου Περιβάλλοντος, Χωροταξίας και Δημοσίων 
Έργων. 

10. Το υπ’ αριθ. ΤΥ 1060/17.5.1988 έγγραφο της Δ/νσης Τεχνι¬ 
κών Υπηρεσιών της Νομαρχίας Δωδ/σου. 

11. Το υπ’ αριθ. 880/15.7.1988 έγγραφο της ΚΒ' Εφορείας Προϊ¬ 
στορικών και Κλασσικών Αρχ/των Δωδ/σου του Υπουργείου Πολιτι¬ 
σμού. 

12. Το γεγονός ότι οι υπόλοιποι φορείς δεν απάντησαν μέχρι σήμερα. 

13. Την υπ’ αριθ. 19 συνεδρίαση 2η (συνέχεια) της 7.6.1989 γνω¬ 
μοδότησης του Συμβουλίου Χωροταξίας, Οικισμού και Περιβάλλοντος, 
αποφασίζουμε: 

1. Εγκρίνεται το Γενικό Πολεοδομικό Σχέδιο του οικισμού Κρεμα¬ 
στή, της κοινότητας Κρεμαστής (ν. Δωδ/σου), όπως τα όριά του καθο¬ 
ρίζονται με κόκκινη γραμμή στο χάρτη Π. 1.5 σε κλίμακα 1:5000. 

Κυρίως το παραπάνω σχέδιο περιλαμβάνει: 

Α. Την Πολεοδομική οργάνωση του παραπάνω οικισμού για προ¬ 
γραμματικό πληθυσμιακό μέγεθος της τάξεως την 4.100 κατ. (για το 
έτος 1991) με: 

α. Την επέκταση του σχεδίου σε εκτάσεις πυκνοδομημένες και αραιο- 
δομημένες με την λειτουργία μιας (1) πολεοδομικής ενότητας με μέση 
πυκνότητα 90 κατ/Ηα και μέσο συντελεστή δόμησης 0,7 όπως φαίνε¬ 
ται στο χάρτη Π1.5. 

β. Τον προσδιορισμό των χρήσεων γης όπως φαίνεται στο χάρτη 
Π1.3 σε κλ. 1:5000 και ειδικότερα: 

- Τη διατήρηση της γενικής κατοικίας, σε όλη την έκταση του οικι¬ 
σμού. 

- Τη χωροθέτηση τοπικών κέντρων στην έκταση του οικισμού. 

- Τη δημιουργία νέου δημοτικού σχολείου και νηπιαγωγείου στην 
περιοχή επέκτασης. 

- Τη χωροθέτηση μεταλυκειακού κέντρου και μέσης τεχνικής και 
επαγγελματικής σχολής στο ίδιο οικόπεδο που βρίσκεται το σημερινό 
λύκειο. 

- Τη χωροθέτηση παιδικού σταθμού σε χώρο που γειτνιάζει με το 
Γυμνάσιο. 

- Τη δημιουργία κέντρου υγείας και Κ.Α.Π.Η στο χώρο του σημερι¬ 
νού γηπέδου και δημιουργία νέου παιδικού σταθμού στην περιοχή επέ¬ 
κτασης. 

- Τη χωροθέτηση αθλητικού κέντρου υπερτοπικής σημασίας σε πε¬ 
ριοχή βορειοδυτικά του χώρου του λυκείου. 


- Τη μεταφορά του σημερινού νεκροταφείου σε περιοχή νοτιοανατο¬ 
λικά του οικισμού και μετατροπή του υφισταμένου σε χώρο πρασίνου. 

γ. Τη γενική εκτίμηση των αναγκών σε γη για κοινωνική υποδομή, 
όπως φαίνεται στον πίνακα Α11.2.1.α. 

δ. Τον καθορισμό ζωνών οικοδομικών και θεσμικών κινήτρων και 
πολεοδομικών μηχανισμών όπως φαίνεται στο χάρτη Π 1.5 και ειδικό¬ 
τερα: 

- Ζώνης κοινωνικού συντελεστή (ΖΚΣ) στην περιοχή επέκτασης νο¬ 
τιοδυτικά του οικισμού. 

- Ζώνης Ειδικής Ενίσχυσης (ΖΕΕ) στο ιστορικό κέντρο του οικισμού. 

8. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π11.2.1 και Π11.2.2 σεκλιμ. και 
Π 1.5 και ειδικότερα: 

α. Οδικό δίκτυο: 

- Δημιουργία περιφερειακής αρτηρίας για τη σύνδεση οικισμού με τη 
Ρόδο και τους οικισμούς της δυτικής πλευράς του νησιού. 

- Δημιουργία δικτύου αστικών λεωφορείων. 

- Δίκτυο πεζοδρόμων. 

- Δημιουργία χώρων στάθμευσης εκτός οδών. 

β. Δίκτυο ύδρευσης - αποχέτευσης. 

- Ανόρυξη νέας γεώτρησης και κατασκευή ανεξαρτήτου δικτύου άρ¬ 
δευσης. 

- Ολοκλήρωση της κατασκευής του αποχετευτικού και κατασκευή 
κέντρου επεξεργασίας λυμμάτων. 

γ. Απορρίματα. Ν 

- Δημιουργία κοινής χωματερής με τις κοινότητες Παραδείσιου, Δα- 
ματριας, Μαριτσων, Πάστιδας ή επεξεργασία στερεών αποβλήτων σε 
συνεργασία με το δήμο Ρόδου. 

δ. Τηλεπικοινωνιακοί σύστημα. 

- Επέκταση του τηλεφωνικού κέντρου και του αστικού δικτύου Ια- 
λυσσού. 

- Δημιουργία Τηλεπικοινωνιακού Κέντρου. 

3. Ασφάλεια - Προστασία 

Για τη συγκέντρωση και εγκατάσταση του πληθυσμού σε περιπτώ¬ 
σεις έκτακτης ανάγκης, προβλέπεται ο χώρος του νέου Λυκείου και του 
γηπέδου. 

Γ. Την πρόταση λήψης μέτρων για την προστασία και ανάπτυξη του 
φυσικού Περιβάλλοντος όπως φαίνεται στο χάρτη Π 1.4 σε κλιμ. 
1:25000 και ειδικότερα: 

- Δημιουργία ζώνης, προστασίας γεωργικής γης υψηλής παραγωγι¬ 
κότητας, ανατολικά του Κρεμαστενού ποταμού. 

- Δημιουργία ζώνης προστασίας αρχιτεκτονικών συνόλων και αρχι¬ 
τεκτονικής κληρονομιάς, δυτικά του οικισμού. 

- Αναδάσωση των κατεστραμμένων τμημάτων των δασών. 

- Φύτευση κατά μήκος της παραλίας, και στις όχθες των ποταμών. 

- Φύτευση του σημερινού χώρου ρίψης απορριμάτων. 

- Φύτευση κατά μήκος του κύριου οδικού άξονα. 

Δ. Συνοπτικά αντίτυπα των παραπάνω πέντε (5) χαρτών και ενός (1) 
πίνακα θεωρημένα από τον Προϊστάμενο της Δ/νσης Τοπογραφικών 
Εφαρμογών με την υπ’ αριθ. 22556/912/1990 πράξη του θα είναι 
αναρτημένα για είκοσι (20) ημέρες τουλάχιστον από τη δημοσίευση της 
απόφασης αυτής στην Εφημερίδα της Κυβερνήσεως στο Τμήμα Αρ¬ 
χείου Σχεδίων της Δ/νσης Τοπογραφικών Εφαρμογών του Υπουργείου 
Περιβάλλοντος, Χωροταξίας και Δημοσίων Έργων, Πουλίου και Αμα- 
λιάδος 17 για να λάβουν γνώση οι ενδιαφερόμενοι. 

2. Εντός της περιοχής του γενικού πολεοδομικού σχεδίου και ειδικό-, 
τέρα στις εκτός σχεδίου περιοχές που περιλαμβάνονται σ’ αυτό οικοδο¬ 
μικές άδειες που έχουν εκδοθεί προγενέστερα ισχύουσες διατάξεις ή έχει 
υποβληθεί ο πλήρης φάκελος με τα απαραίτητα για την έκδοση της οι¬ 
κοδομικής άδειας στοιχεία μέχρι την ημερομηνία δημοσίευσης της πα¬ 
ρούσας εκτελούνται όπως εκδόθηκαν ή εκδίδονται βάσει των υποβληθέ- 
ντων στοιχείων. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Φεβρουάριου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 32210/1361 (6) 

Τροποποίηση της 78190/5869/89 απόφασης «Αναστολή οικοδομι¬ 
κών εργασιών και χορήγησης οικοδομικών αδειών στην περιοχή του 
Πόρτο ^Ράφτη του δήμου Μαρκόπουλου Μεσογαίας (Ν. Αττικής)» 


Η απόφαση αυτή να δημοσιευθεϊ στην Εφημερίδα της Κυβερνήσεως. 
Αθήνα, 19 Μαρτίου 1990 

Ο ΥΠΟΥΡΓΟΣ 

ΚΟΣΤΑΣ I. ΛΙΑΣΚΑΣ 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

1. Τις διατάξεις του άρθρου 8 και 85Α του Ν.Δ/τος της 17.7.1989 

«Περί σχεδίων Πόλεων κ.λπ.» (Α' 228) όπως μεταγενέστερα τροποποι¬ 
ήθηκαν και συμπληρώθηκαν. * 

2. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α’ 
57). 

3. Τις διατάξεις του άρθρου 23 παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

4. Τις διατάξεις του άρθρου 12 παρ. 5 του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (Α' 141). 

5. Την υπ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (Β' 142). 

6. Το υπ’ αριθ. 8/90 υπηρεσιακό σημείωμα της Δ/νσης Γ2, αποφα¬ 
σίζουμε: 

1. Η υπ αριθ. 78190/5869/1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων με την οποία επεβλήθη 
αναστολή οικοδομικών εργασιών και χορήγησης οικοδομικών αδειών, 
στην περιοχή του Πόρτο-Ράφτη του δήμου Μαρκοπούλου (Ν. Αττικής), 
καταργειται πλην του μέρους αυτής που αφορά τα οικοδομικά τετρά¬ 
γωνα 11, 18, 20, 23, 31, 32, 34, 35, 45, 46, 47, 48, 49, 50, 51, 
52, 53, 54, 55, 56, 57, 58, 59 και 62, τμήμα του οικοδομικού τετρα¬ 
γώνου 40 όπως αυτό φαίνεται να περικλείεται με μπλε γραμμή και δια¬ 
γράμμιση στο σχετικό πρωτότυπο διάγραμμα σε κλίμακα 1:1.000 και 
σε περιοχές που φαίνονται να περικλείονται με μπλε γραμμή και δια¬ 
γράμμιση στα έντεκα (11) πρωτότυπα διαγράμματα σε κλίμακα 
1:1.000 που θεωρήθηκαν από τον Προϊστάμενο της Δ/νσης Τοπογρα¬ 
φικών Εφαρμογών με την υπ’ αριθ. 32210/1990 πράξη του. 

Ακριβή αντίγραφα των παραπάνω διαγραμμάτων θα είναι αναρτη- 
μένα για 20 ημέρες από τη δημοσίευση της παρούσας απόφασης στην 
Εφημερίδα της Κυβερνήσεως στο τμήμα Αρχείου Σχεδίων της Δ/νσης 
Γοπογραφικών Εφαρμογών του Υπουργείου Περιβάλλοντος, Χωροτα- 
;ιας και Δημοσίων Έργων οδός Πουλίου και Αμαλιάδος 17 για να λά- 
3ουν γνώση οι ενδιαφερόμενοι. 

2. Η ισχύς της παρούσας απόφασης αρχίζει από τη δημοσίευσή της 
ίτην Εφημερίδα της Κυβερνήσεως. 


-♦- 

Αριθ. 32375/1441 (7) 

Αναστολή οικοδομικών εργασιών στο Ο.Τ. 84 του δήμου Κηφισιάς και 

έκδοσης οικοδομικών αδειών και εκτέλεσης οικοδομικών εργασιών 

στα οικόπεδα που έχουν πρόσωπο στη Λεωφόρο Κηφισιάς που βρί¬ 
σκεται εντός του παραδοσιακού τμήματος του δήμου Κηφισιάς. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8ι ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 4 του Ν. 1577/ 
1985 «Γενικός Οικοδομικός Κανονισμός» (Α’ 210). 

2. Τις διατάξεις του εδαφ. ιδ’ της παραγράφου 1 του άρθρου 23 του 
Ν. 1558/1985 «Κυβέρνηση και Κυβερνητικά Όργανα (Α' 137)». 

3. Την από 1.2.1990 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. Το υπ’ αριθ. 19Δ/31.1.1990 Υπηρεσιακό σημείωμα της Δ/νσης 
Πολεοδομικού Σχεδιασμού Τμήμα Παραδοσιακών Οικισμών, αποφασί¬ 
ζουμε: 

Ια. Αναστέλλονται για έξι (6) ακόμα μήνες οι οικοδομικές εργασίες 
στο Ο.Τ. 84 του δήμου Κηφισιάς και η έκδοση οικοδομικών αδειών και 
η εκτέλεση οικοδομικών εργασιών στα οικόπεδα που έχουν πρόσωπο 
στη Λεωφόρο Κηφισίας που βρίσκεται εντός του παραδοσιακού τμήμα¬ 
τος του δήμου Κηφισιάς και στα οποία είχε επιβληθεί εξάμηνη αναστολή 

με την υπ αριθ. 50056/6208/27.7.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (Δ' 
568), (διόρθωση Δ' 626), συμπληρώθηκε με την υπ’ αριθ. 69123/ 
3957/10.10.1988 απόφαση (Δ' 745) και παρατάθηκε με την αριθ. 
25866/593/16.2.1989 απόφαση του ίδιου Αναπληρωτή Υπουργού 
(Δ’ 110) και την υπ’ αριθ. 56442/3852/10.8.1989 (Δ' 521) από¬ 
φαση του Υπουργού Περιβάλλοντος, Χωροταξίας και Δημοσίων Έρ¬ 
γων. ■" 

β. Της παραπάνω αναστολής εξαιρούνται η έκδοση οικοδομικών 
αδειών για κτίρια με χρήση μόνο κατοικίας, ως και οικοδομικές εργα¬ 
σίες που αφορούν επισκευές υπαρχόντων κτιρίων για λόγους ασφαλείας 
και υγιεινής χωρίς μεταβολή του όγκου των κτιρίων. 

2. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 19 Μαρτίου 1990 

Ο ΥΠΟΥΡΓΟΣ 

ΚΟΣΤΑΣ I. ΛΙΑΣΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



